Walter Severn

Walter SEVERN, anglo, instruisto. Nask. 26 apr. 1883 en Worcester. Dum multaj jaroj li estis laika predikanto en la anglikana eklezio kaj predikis ĉe tri BE Kongresoj. Li oficiale instruis Esperanton en ŝtata lernejo. La reĝa inspektoro raportis en 1921 por celoj de la Ligo de la Nacioj pri lia lernejo: „La infanoj en Worcester korespondas kun 27 landoj. . . La instruistoj diras, ke la infanoj parolas pli bone, skribas pli bonajn verkaĵojn kaj pli kapablas sekvi la komplikan analizon de la angla gramatiko. La inspektoroj, kiuj vizitis la. . . lernejojn, konfirmas tiun konstaton.“ Li verkis multajn artikolojn kaj poemojn.

Tradukoj

George Norway: La aventuroj de Marteno Drake (1936). Eld. The Esperanto Publishing Company Limited.
H. P. Knight: Dio aŭ Mamono? (1948?)

Recenzoj
Pri La aventuroj de Marteno Drake

Pri Dio aŭ Mamono?

Kategorio:Anglaj esperantistoj
Kategorio:Britaj esperantistoj 
Kategorio:Naskiĝintoj en 1883
Kategorio:Mortintoj en la 20-a jarcento